Magna Lykseth-Skogman

**Magna Elvine Lykseth-Skogman** (født **Magna Elvine Lykseth** og tidligere kjent som **Magna Lykseth-Schjerven**, 6. februar 1874 i Christiania, død 14. november 1949 i Danderyd) var en svensk-norsk operasangerinne (sopran).

## Familie
Magna Lykseth-Skogman var datter av typograf Anders Larsen Lykseth og Anne Eriksen. I 1890-årene forlovet hun seg med musikeren Didrik Helland, men han døde i 1897, før de rakk å gifte seg. Hun giftet seg i 1904 med den norske forretningsmannen O. J. Schjerven. I 1911 giftet hun seg for annen gang, med ekspedisjonssjef og friherre Karl Skogman (født 1864). Ekteskapet varte fram til hans død i 1945.

## Liv og virke
Lykseth-Skogman var elev av Ida Basilier-Magelssen i sin fødeby Kristiania, og av John Forsell og Gillis Bratt i Stockholm. Sesongen 1898/1899 var hun ansatt ved Oscar Lombergs operaselskap, og sang flere sentrale sopranpartier på turné i de svenske distriktene. I 1900 medvirket hun ved «Den norske Opera» i Christiania Tivoli. 

I perioden 1901–1918 var hun ansatt ved Kungliga Teatern i Stockholm. Hennes svenske debut fant sted 4. januar 1901, i rollen som *Santuzza* i Mascagnis *På Sicilien*. Blant hennes øvrige roller nevnes *Marguerite* i Gounods *[[Faust (opera)|Faust]]*, flere roller i Wolfgang Amadeus Mozarts operaer og *Agathe* i *[[Jegerbruden|Friskytten]]*.

Lykseth-Skogman gjorde også flere Wagner-roller, blant annet *Elsa* i *[[Lohengrin (opera)|Lohengrin]]*, *Elisabeth* i *[[Tannhäuser]]*, *Brünnhilde* ved de svenske premierene av *[[Siegfried (opera)|Siegfried]]* i 1905 og *[[Götterdämmerung|Ragnarök]]* i 1907, *Isolde* i *[[Tristan und Isolde (opera)|Tristan och Isolde]]* i 1909 og *Kundry* i *[[Parsifal (opera)|Parsifal]]* i 1917.

Lykseth-Skogman virket også som konsert- og oratoriesanger, og ga gjesteopptredener i Norge og Danmark.

Hun ble i 1907 tildelt den svenske ordenen Litteris et Artibus, og ble 31. oktober 1912 innvalgt som medlem nummer 538 av Kungliga Musikaliska Akademien.

## Roller (utvalg)
**Leonora* i *[[Il Trovatore]]* av Giuseppe Verdi (Den norske Opera, 1900)
**Santuzza* i *På Sicilien* av Pietro Mascagni (Stockholm, 1901)
**Elsa* i *[[Lohengrin (opera)|Lohengrin]]* av Richard Wagner (Stockholm, 1901)
**Marguerite* i *[[Faust (opera)|Faust]]* av Charles Gounod (Stockholm, 1901)
**Agathe* i *[[Jegerbruden|Friskytten]]* av Carl Maria von Weber
**Mathilde* i *[[Wilhelm Tell]] av [[Gioacchino Rossini]] (Stockholm, 1904)
**Elisabeth* i *Tannhäuser* av [[Richard Wagner]]
**Brünnhilde* i *Siegfried* av [[Richard Wagner]] (Stockholm, 1905)
**Rakel* i *La Juive/Judinnan* av [[Fromental Halévy]] (Stockholm, 1906)
**Brünnhilde* i *Ragnarök* av [[Richard Wagner]] (Stockholm, 1907)
**Isolde* i *Tristan und Isolde av Richard Wagner (Stockholm, 1909)
**Aïda* i *[[Aïda]]* av Giuseppe Verdi (Nationaltheatret, 1909)
**Kundry* i *[[Parsifal (opera)|Parsifal]]* av Richard Wagner (Stockholm, 1917)

## Galleri

Magna Lykseth-Skogman 1906.jpg|Som Rakel i *Judinnan* på Stockholmsoperan 1906.
Magna Lykseth in Izeyl at Kungliga Operan 1910 - SMV - GL167.tif | I *Izeyl* ved Stockholmsoperan 1910.


## Diskografi
*1904 *Crusifix* (J. B. Faure), duett med Emile Stiebel – ensider – The Gramophone Company, Stockholm, oktober 1904
*1904 *Isola Bella* (I. Hallström/C. Snoilsky), duett med Emile Stiebel – ensider – The Gramophone Company, Stockholm, oktober 1904
*1904 *Irmelin Rose* (W. Peterson-Berger/J. P. Jacobsen) – ensider – The Gramophone Company, Stockholm, oktober 1904
*1904 *Venetiansk Serenade* (J. Svendsen/J. Paulsen) – ensider – The Gramophone Company, Stockholm, oktober 1904
*1904 *Ave Maria* (Intermezzo över Intermezzo Sinfonico) fra Cavalleria Rusticana (P. Mascagni) – ensider – The Gramophone Company, Stockholm, oktober 1904
*1904 *Aria/Unidentified aria* fra *[[Figaros Bryllup]]* (W. A. Mozart) – ensider – The Gramophone Company, Stockholm, oktober 1904
*1904 *Søvnen* (H. Kierulf/B. Bjørnson) – ensider – The Gramophone Company, Stockholm, oktober 1904
*1904 *Solveigs Sang* fra *[[Peer Gynt]] ([[Edvard Grieg|E. Grieg]]/[[Henrik Ibsen|H. Ibsen]]) – ensider – The Gramophone Company, Stockholm, oktober 1904
*[[1904]] *Vinhösttaget* – ensider – The Gramophone Company, Stockholm, oktober 1904
*[http://smdb.kb.se/catalog/id/001550381 *Wagner in Stockholm : recordings 1899–1970*]. Bluebell CD02-2698--2701. 2002. – Innehåll: 5. Dich, teure Halle (Ur: Tannhäuser).

== Referanser ==

<references />

== Kilder ==
* Sørensen, Inger, *Operalexikonet''. Stockholm: Forum, 1993, sidan 336. .
*